ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 140کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 19 کروڑ سے زیادہ بچی ہوئی غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,40,01,00,230
|
|
بچی ہوئی خوراکیں
|
|
19,08,75,946
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 140 کروڑ سے زیادہ  ویکسین کی خوراکیں دستیاب کرائی جاچکی ہیں ۔
مزید برآں19 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
کامرس اور صنعت کی وزارتہ
پیوش گوئل نے غیر ملکی سرمایہ کاروں کو بھارت کی ترقی میں شامل ہونے کے لئے مدعو کیا
کہا کہ بھارت میں دنیا میں سب سے بہتر ایف ڈی آئی سہولت کی پالیسیاں موجود ہیں
نئی لّی ، 15 دسمبر/ ریلوے ، کامرس و صنعت ، صارفین کے امور ، خوراک اور تقسیم عامہ کے وزیر جناب پیوش گوئل نے بھارت کی ترقی میں شامل ہونے کے لئے غیر ملکی سرمایہ کاروں کا خیر مقدم کیا ہے ۔ آج سی آئی آئی کے ساجھیداری سمٹ ، 2020 کے افتتاحی اجلاس سے ورچوول طور پر خطاب کرتے ہوئے ، انہوں نے کھلے دل اور گرمجوشی سے خیر مقدم کیا اور کہا کہ امکانات کی اس سرزمین میں آپ کی ساجھیداری میں مکمل امداد فراہم کی جائے گی ۔
وزیر موصوف نے کہا کہ بھارت ایک کھلے راستے پر چلتے ہوئے اپنی معیشت کے نئے شعبوں کو منظم طور پر عالمی سرمایہ کاروں کے لئے کھول رہا ہے ، سرمایہ کاری کے مختلف ساجھیداروں کے ساتھ کلیدی ساجھیداری کے ذریعے کاروبار کی ہمت افزائی کر رہا ہے اور مستقبل کے اقتصادی منصوبوں کو مستحکم کررہا ہے ۔ انہوں نے کہا کہ بھارت میں ایف ڈی آئی  کی آمد میں مسلسل اضافہ ہو رہا ہے ۔ انہوں نے کہا کہ کووڈ – 19 وباء کے عروج کے زمانہ میں ، اس سال کے پہلے 9 ماہ کے دوران ہماری ایف ڈی آئی میں اضافہ ہوا ہے ۔ ہماری ایف ڈی آئی پالیسیاں دنیا میں سب سے زیادہ سہولت والی ہیں ۔ اپریل – ستمبر کے عرصے میں ایف ڈی آئی کی آمد 40 ارب ڈالر رہی ، جو پچھلے سال کے مقابلے تقریباً 13 فی صد زیادہ ہے ۔ پچھلے سال ہم نے پوری دنیا میں سب سے پسندیدہ ٹیکس کی شرحوں کا اعلان کیا تھا ، جو بھارت میں کاروبار کرنے والی کمپنیوں کے لئے 22 فی صد ٹیکس اور نئے مینو فیکچررس کے لئے 15 فی صد تھی ، جو اکتوبر ، 2019 ء کے بعد مقرر کی گئی ۔
جناب گوئل نے کہا کہ صنعتوں کو بھارت میں راغب کرنے کی خاطر پیداوار سے منسلک ترغیبات کی اسکیم سمیت کئی نئی اسکیموں کو متعارف کرایا گیا ہے ۔ انہوں نے کہا کہ ہماری سبھی وزارتوں میں سرمایہ کاری کے فروغ کے لئے خصوصی سیل قائم ہیں ۔ مرکزی حکومت اور ریاستی حکومتیں عالمی وباء کے آغاز سے پہلے سے ہی سرمایہ کاری کو راغب کرنے کے لئے مل کر کام کرتی رہی ہیں ۔ بھارت اپنی وی طرز کی بحالی میں زیادہ عالمی سرمایہ کاری کو راغب کرنے کی خاطر ساز گار اصلاحات اور سہولیاتی اقدامات کر رہا ہے ۔ انہوں نے کہا کہ میں آپ کو ترقی ، فروغ اور خوشحالی کی اس بس میں سوار ہونے کی دعوت دیتا ہوں ، جو وزیر اعظم نریندر مودی جی بھارت کے عوام کے لئے چلا رہے ہیں ۔
ساجھیداری سمٹ ، جس کا موضوع ‘ زندگی ، روز گار اور فروغ ’ ہے ، پر بولتے ہوئے ، جناب گوئل نے کہا کہ یہ ہمیں اپنی معیشتوں کو پھر سے تیزی پر لانے اور نئے مواقع کی ہمت افزائی کرنے میں ہماری مشترکہ کوششوں میں مدد گار ہو گی ۔ ‘‘ انہوں نے کہا کہ ہمارا مقصد نہ صرف ترقی کی اعلیٰ سطح پر بر قرر رہنا ہے ، بلکہ 2025 ء تک 50 کھرب ڈالر والی معیشت بننا ہے ۔ مختلف سیکٹروں میں تاریخی اصلاحات ہمارے عوام کی خوشحالی کی سطح کو بہتر بنانے کی ہماری کوششوں میں مدد گار ہوں گی ۔ انہوں نے کہا کہ تنہا ہم بہت کم کامیابی حاصل کر سکتے ہیں لیکن مل کر ہم لوگوں کی امید سے کہیں آگے تک ترقی کر سکتے ہیں ۔ یہ وقت ہے کہ بھارت میں آیا جائے ، یہ وقت ہے کہ آپ بھارت میں اپنی موجودگی اور سرمایہ کاری میں اضافہ کریں ۔ بھارت مواقع کی سرزمین ہے ’’۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8103
(Visitor Counter : 128
وزیراعظم کا دفتر
وزیراعظم نے مدھیہ پردیش کے یوم تاسیس پر وہاں کے عوام کو مبارکباددی
نئیدہلی یکمنومبر۔وزیراعظم نریندرمودی نے مدھیہ پردیش کے یوم تاسیس پر آج وہاں کے عوام کو مبارکباددی ۔
مدھیہ پردیش کا قیام یکم نومبر 1956 کو عمل میں آیا تھا۔وزیراعظم نے کہا کہ ریاست اپنے متعدد قدرتی وسائل اور مالامال اور متنوع ثقافت کے ساتھ ترقی کی راہ پر مسلسل آگے بڑھتی رہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-4870
(Visitor Counter : 58
سٹرک ٹرانسپورٹ اور شاہراہوں کی وزارت
جناب نتن گڈکری کَل اتراکھنڈ میں قومی شاہراہوں اور نمامی گنگے پروجیکٹوں کا افتتاح کریں گے اور سنگِ بنیاد رکھیں گے
نئی دہلی، 20 فروری / سڑک ٹرانسپورٹ اور شاہراہوں ، جہاز رانی اور آبی وسائل ، دریا کی ترقی اور گنگا کے احیاء کے مرکزی وزیر جناب نتن گڈکری کل اترا کھنڈ کے ہری دوار میں 5894 کرو ڑروپئے کی لاگت والے نمامی گنگے پروجیکٹ کے تحت کاموں اور قومی شاہراہوں کی تعمیر کا افتتاح کریں گے اور سنگِ بنیاد رکھیں گے ۔ ان کے ہمراہ اترا کھنڈ کے وزیر اعلیٰ جناب تریویندر سنگھ راوت بھی ہوں گے ۔
وزیر موصوف 5555 کروڑ روپئے کی لاگت والے قومی شاہراہوں کے 7 پروجیکٹوں کے لئے سنگِ بنیاد رکھیں گے ۔ ان میں قومی شاہراہ نمبر 58 اور 72 ، ہری دوار – دہرہ دون سیکشن پر ہری دوار سے للتاپر 350 کروڑ روپئے کی لاگت سے 14.948 کلو میٹر طویل سڑک کے بچے ہوئے کام کو پورا کرنا ، قومی شاہراہ نمبر 72 پر ہری دوار – دہرہ دون سیکشن پر للتاپر سے ماکھم پور تک 244 کروڑ روپئے کی لاگت سے 22.2 کلومیٹر طویل سڑک پر بچے ہوئے کام کو پورا کرنا ، 93 کروڑ روپئے کی لاگت سے پُرقاضی سے لکسر اور ہری دوار تک قومی شاہراہ نمبر 334 اے پر 46 کلو میٹر طویل شاہراہ کو چوڑا کرنا ، ہری دوار میں 45 کروڑ روپئے کی لاگت سے قومی شاہراہ نمبر 58 پر مایا پوری پر 1.05 کلو میٹر طویل ستونوں پر پُل کے ساتھ سڑک کی تعمیر ، 827 کروڑ روپئے کی لاگت سے ہری دوار سے نگینہ تک قومی شاہراہ نمبر 74 پر 71.614 کلومیٹر طویل سڑک کو چار لین والی بنانا ، قومی شاہراہ نمبر 73 اور 72 اے پر رُوڑکی سے چھٹمل پور تک 53.3 کلو میٹر طویل قومی شاہراہ کی تعمیر اور 942 کروڑ روپئے کی لاگت سے چھٹمل پور سے گنیش پور تک شاہراہ کی تعمیر اور ہری دوار میں 3000 کروڑ روپئے کی لاگت سے 49.4 کلو میٹر طویل رِنگ روڈ کی تعمیر کے لئے ڈی پی آر تیار کرنے کے کام کا آغاز کرنا شامل ہے ۔
جناب گڈکری 3 پروجیکٹوں کو عوام کے نام وقف کریں گے ، جن میں 13.97 کروڑ روپئے کی لاگت سے 32.3 کلو میٹر طویل روشن آباد – بہاری گڑھ موٹر وے کو مستحکم کرنے کا کام ، جولی گرانٹ – تھانون – رائے پور – سہسر دھارا روڈ پر 40.1 کروڑ روپئے کی لاگت سے 210 میٹر ، 75 میٹر اور 90 میٹر والے 3 پلوں کی تعمیر شامل ہے ۔
جناب گڈکری نمامی گنگے پروگرام کے تحت 339.18 کروڑ روپئے کی لاگت سے تعمیر کردہ گھاٹوں کو قوم کے نام وقف کریں گے ۔ ان میں ہری دوار میں گنگا کے بائیں کنارے پر چاندی گھاٹ ریور فرنٹ ڈیولپمنٹ پروجیکٹ اور بھیم گوڈا بیراج پروجیکٹ شامل ہیں ۔ اس پروجیکٹ کی لاگت 69.18 کرو ڑروپئے ہے ۔ اس کے علاوہ ، جن پروجیکٹوں کا افتتاح کریں گے ، ان میں اتر کاشی ، رودر پریاگ ، ٹہری گڑھوال ، پوڑی گڑھوال ، ہری دوار اور چمولی اضلاع میں 20 گھاٹوں اور 16 شمشان گھاٹوں کا افتتاح شامل ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 1144
(Visitor Counter : 70
وزیراعظم کا دفتر
یوم اسرائیل کے موقع پر وزیر اعظم جناب نریندر مودی کے پیغام کا اردو ترجمہ
نئی دہلی،5 مئی 2022/
!نمسکار!
شالوم!
اسرائیل کے 75ویں یوم آزادی کے موقع پر، حکومت ہند اور تمام ہندوستانیوں کی طرف سے، میں اپنے تمام اسرائیلی دوستوں کو تہہ دل سے مبارکباد پیش کرتا ہوں۔ اس سال ہم اپنے سفارتی تعلقات کی تیسویں سالگرہ بھی منا رہے ہیں۔ گو کہ یہ باب نیا ہے لیکن دونوں ملکوں کے تعلقات کی تاریخ بہت پرانی ہے۔ مجھے امید ہے کہ آنے والے سالوں میں ہم اپنے تعلقات کو مزید گہرا کریں گے۔
شکریہ!
توڈا ربّا!
تردید - یہ وزیر اعظم کے پیغام کا تخمینی ترجمہ ہے۔ اصل پیغام ہندی میں دیا گیا ہے۔
https://pib.gov.in/PressReleasePage.aspx?PRID=1823072
بجلی کی وزارت
انڈین انسٹی ٹیوٹ آف ریموٹ سینسنگ ، اسرو، دہرادون کے مطالعے سے پتہ چلتا ہے کہ تودے گرنے کے واقعات کا تعلق تعمیر شدہ / زیر تعمیر ہائیڈرو پاور پراجیکٹس سے نہیں ہے
انڈین انسٹی ٹیوٹ آف ریموٹ سینسنگ ، دہرادون نے ہائیڈرو پروجیکٹس کے آس پاس میں تودے گرنے کے واقعات پر ایک مطالعہ کیا ہے اور ‘‘ریموٹ سینسنگ اور جی آئی ایس ٹیکنالوجی کا استعمال کرتے ہوئے تعمیر شدہ / زیر تعمیر ہائیڈرو پروجیکٹس میں تودے گرنے سے متعلق مطالعات پر رپورٹ’’ تیار کی ہے۔
آئی آئی آر ایس نے نو  این ایچ پی سی پاور اسٹیشنوں/ پروجیکٹوں میں مطالعہ کیا جس میں اروناچل پردیش میں سبانسری لوئر، سکم میں تیستا-وی اور رنگیت، جموں و کشمیر میں سلال، دلہستی اور اری-II، ہماچل پردیش میں چمیرا-1 اور پربت-II اور اتراکھنڈ میں دھولی گنگا شامل ہیں۔ اس مطالعے میں منصوبے کی تعمیر شروع ہونے سے 10 سال قبل لینڈ سلائیڈ انوینٹری کے نقشے تیار کیے گئے تھے جو پراجیکٹ/پاورا سٹیشن کی موجودہ صورتحال تک تھے۔ رپورٹ میں روشنی ڈالی گئی ہے کہ زیادہ تر معاملات میں، تودے گرنے کے رقبے میں اس منصوبے کی تعمیر سے پہلے دیکھے گئے تودے گرنے کےایریا کے مقابلے میں کافی حد تک کمی واقع ہوئی ہے۔ تحقیق سے یہ بات سامنے آئی ہے کہ ہائیڈرو پاور پراجیکٹس کے ارد گرد تودے گرنے کی سرگرمیاں منصوبے کی تعمیراتی سرگرمیوں سے متعلق نہیں ہیں اور ٹپوگرافی، ارضیاتی حالات اور بارشیں تودے گرنے کی سرگرمیوں کے اہم سبب / محرک عوامل ہیں۔
رپورٹ کے مطابق، وقتی اعدادوشمار سے یہ ظاہر ہوتا ہے کہ زیادہ تر معاملات میں، ہائیڈرو پاور پراجیکٹس کی تعمیر اور متعلقہ سرگرمیاں اور کمیشننگ کے بعد ہائیڈروولوجیکل حالت نے علاقے کو مستحکم کرنے میں مدد کی ہو گی۔ مزیدبرآں، ہائیڈرو پاور پراجیکٹس کا سائز، آبی ذخائر کا سائز، مقامی ارضیات، مٹی اور زمین کے احاطہ کے حالات  پروجیکٹ کے علاقوں میں تودے گرنے کو کم کرنے کے لیے کچھ ڈھلوانی استحکام کا کردار ادا کرتے نظر آتے ہیں۔
رپورٹ سیٹلائٹ امیج پر مبنی تشریح کی مدد سے تیار کی گئی ہے جو کہ سیٹلائٹ امیج کی ریزولوشن اور دستیابی سے مشروط ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ کورونا نے ہندوستانی روایتوں کو بحال کیا ہے
سدھ گرو کے ساتھ انڈین انسٹی ٹیوٹ آف پبلک ایڈمنسٹریشن میں ایک اجلاس میں وزیر موصوف نے کہا کہ عام آدمی کے لئے زندگی میں آسانی ہی اچھی حکمرانی کا بنیادی مقصد ہے
نئی دہلی 9جنوری 2021:شمال مشرقی خطے کی ترقی کے مرکزی وزیر مملکت ، وزیر اعظم کے دفتر ،عملہ، عوامی شکایات ،پنشن، ایٹمی توانائی اور خلائی امور کے مملکتی وزیرڈاکٹر جتیندر سنگھ نے آج کہا کہ کورونا نے ہمیں اپنے اصل ہندوستانی ثقافتی اخلاقیات کی طرف لوٹنے کا متحمل بنا دیا ہے۔ ہاتھ دھونا اور نمستے جیسی اخلاقی روایت اورطرز عمل اور زیادہ طاقت کے ساتھ لوگوں میں عام ہوچکے ہیں۔ انہوں نے کہا ، کووڈ نے قومی ترجیح کے طور پر ہم سب کو صحت کی دیکھ بھال کی اہمیت کے رُخ پر بیدار کیا ہے اور دنیا کو سماجی دوری والے حفظان صحت ، صفائی ستھرائی،یوگا، آیوروید اور دیگر روایتی ادویات وغیرہ کی خوبیوں سے بھی باخبر کیا ہے۔ اب لوگ پہلے سے زیادہ ان چیزوں پر بھروسہ کرنے لگے ہیں اور یوگا ، آیوروید وغیرہ میں ایک نئی دلچسپی پیدا ہوئی ہے جن پر وزیر اعظم نریندر مودی نے ہمیشہ زور دیا ہے۔ وہ انڈین انسٹی ٹیوٹ آف پبلک ایڈمنسٹریشن  میں "صحت مند رہنے کی داخلی کوششوں کے طریقوں" کے سلسلے میں سدھ گرو کے ساتھ ایک اجلاس سے خطاب کر رہے تھے۔
ڈاکٹر جتیندر سنگھ نے اپنے مشاہدے کی روشنی میں بتایا کہ کیا ،خاص طور پر لاک ڈاؤن کے دوران بہت سے لوگوں نے نہ صرف اپنی وقت مدافعت بڑھانے بلکہ تنہائی اور اضطراب کی کیفیت پر قابو پانے کیلئے بھی یوگا کا سہارا لیا۔ انہوں نے کہا کہ کوویڈ کے بعد کے عہد میں جو تبدیلیاں سامنے آئیں گی اُن میں سے ایک یہ ہوگی کہ جو لوگ لاک ڈاؤن کے دوران میں یوگا کے عادت بن چکے ہیں وہ کورونا وائرس کے خاتمے کے بعد بھی غالب امکان ہے کہ اس پر عمل پیرا رہیں گے اور اس طرح یہ عادت زندگی بھر کیلئے ایک نعمت میں بدل جائے گی۔
ڈاکٹر جتیندر سنگھ نے کہا کہ اچھی حکمرانی کا بنیادی مقصد عام شہریوں کی زندگی میں آسانی پیدا کرنا ہے۔ یہ کہتے ہوئے انہوں نے سدھ گرو کی اس بات کی بھرپور حمایت کی کہ خوش اور خوش کن منتظمین زندگی کے ہر شعبے میں خوشیاں پھیلائیں گے۔
سد گرو نے اپنے خطاب میں کہا کہ ہندوستان عقیدے کے کسی غیر لچکدار نظام کے تحت ہمیشہ متلاشیوں کی سرزمین رہا جہاں کبھی علاقائی فتوحات کا کلچر نہیں رہا، البتہ یہ ہمیشہ جستجو کی سرزمین رہی۔ اسی کے ساتھ انہوں نے کہا کہ ہمیں اپنی جمہوریہ کو فروغ دینے کے لئے ان اخلاقیات کو برقرار رکھنا چاہئے۔
سدگرو نے کہا کہ کورونا وائرس شعوری ذمہ دارانہ طرز عمل کا متقاضی ہے اور عام آدمی کا زیادہ سے زیادہ بھلا کرنے کرنے کے لئے یہ تعلیم رہنماؤں اور انتطامی ذمہ داروں کے لئے انتہائی مناسب ہے۔
اس تقریب میں الہ آباد ہائی کورٹ کے جسٹس ایم این بھنڈاری، آئی آئی پی اے کے نائب صدر جناب شیکھر دت، آئی آئی پی اے کے ڈائریکٹر مسٹر ایس این ترپاٹھی کے علاوہ سرابھی پانڈے ، امیتابھ رنجن ، نول جیت کپورانند اور آئی آئی پی اے کے دیگر اعلی عہدیداروں اوراساتذہ نے شرکت کی۔
وزیراعظم کا دفتر
متحدہ عرب امارات کے وزیر خارجہ کی وزیراعظم مودی سے ملاقات
نئی دلّی، 09 جولائی/ متحدہ عرب امارات کے وزیر خار جہ عزت مآب شیخ عبد اللہ بن زائد النہیان نے، جو کہ بھارت کے سرکاری دورے پر آئے ہوئے ہیں، گزشتہ روز وزیر اعظم جناب نریندر مودی سے ملاقات کی۔
وزیر خارجہ نے متحدہ عرب امارات کے صدر اور ولی عہد شہزادے کی جانب سے وزیر اعظم جناب نریندر مودی کو مبارک باد اور نیک خواہشات پیش کیں۔
وزیر اعظم جناب نریندر مودی نے متحدہ عرب امارات کے اپنے گزشتہ دورے کے دوران اپنے گرم جوش استقبال اور مہمان نوازی کو یاد کرتے ہوئے صدر اور ولی عہد شہزادے کی ہمہ گیر کامیابی، صحت اور شادمانی کے لئے وزیر خارجہ سے اپنی نیک خواہشات پیش کرنے کی درخواست کی۔ انہوں نے گزشتہ پانچ برسوں کے دوران ب اہمی تعلقات کے فروغ پر مسرت کا اظہار بھی کیا۔
متحدہ عرب امارات کے وزیر خارجہ نے کہا کہ بھارت۔ یو اے ای کے تعلقات جتنے بہتر اب ہیں، اتنے بہتر پہلے کبھی نہیں رہے۔ انہوں نے مزید کہا کہ یو اے ای کا نظریہ دونوں ملکوں کے عوام کے باہمی مفاد میں تعاون کو فروغ دینے کے ساتھ ساتھ خطے میں امن، خوش حالی اور استحکام کا رہا ہے۔
وزیر اعظم نے تجارت، اقتصادیات، توانائی، سیاحت اور عوام سے عوام کے درمیان روابط کے ساتھ یو اے ای کی قیادت کے ساتھ تمام سطحوں پر تعاون اور مل کر کام کرنے کے اپنے مضبوط عہد کا اعادہ کیا۔
۔۔۔۔۔۔
U.2982
م۔ ر۔ ر۔
(Visitor Counter : 39
امور داخلہ کی وزارت
نیشنل سوشلسٹ کونسل آف ناگالینڈ/ این کے، نیشنل سوشلسٹ کونسل آف ناگالینڈ / ریفارمیشن اور نیشنل سوشلسٹ کونسل آف ناگالینڈ / کے۔ کھانگو کے ساتھ جنگ بندی کے معاہدوں میں توسیع
بھارتی حکومت او ر نیشنل سوشلسٹ کونسل آف ناگالینڈ/ این کے، نیشنل سوشلسٹ کونسل آف ناگالینڈ / ریفارمیشن  اور نیشنل سوشلسٹ کونسل آف ناگالینڈ / کے۔ کھانگو کے ساتھ جنگ بندی کے معاہدوں پر مسلسل عمل کیا جارہا ہے ۔
یہ طے کیا گیا ہے کہ این ا یس سی این / این کے اور این ایس سی این / آرکے ساتھ جنگ بندی کے معاہدے کو مزید ایک سال کے لئے یعنی 28 اپریل 2022 سے 27 اپریل 2023 تک توسیع دے دی جائے اوراین ایس سی این / کے –کھانگو کے ساتھ جنگ بندی معاہدے کو 18 اپریل 2022 سے 17 اپریل 2023 تک بڑھا دیا جائے ۔ ان معاہدوں پر 19 اپریل 2022 کو دستخط کئے گئے ہیں ۔
سٹرک ٹرانسپورٹ اور شاہراہوں کی وزارت
کابینہ نے ہندوستان اور آسٹریا کے درمیان مفاہمت نامے کو منظوری دی
نئی دہلی،07 مارچ2019؍وزیر اعظم جناب نریندر مودی کی سربراہی میں مرکزی کابینہ نے آج سڑک کے بنیادی ڈھانچے کے سیکٹر میں ٹیکنالوجی تعاون پر ہندوستان کی سڑک، ٹرانسپورٹ ، شاہراہوں کی وزارت اور آسٹریا کی ٹرانسپورٹ، اختراع اور ٹیکنالوجی کی وفاقی وزارت کے درمیان ایک اقرار نامے کو منظوری دے دی ہے۔
اثرات:
اس مفاہمت نامے کا مقصد دونوں ملکوں کے درمیان سڑک ٹرانسپورٹیشن ، سڑکوں؍ شاہراہوں کے بنیادی ڈھانچے کی ترقی، بندوبست، انتظامیہ، سڑک کے تحفظ اور انٹلی جنٹ ٹرانسپورٹ نظام کے شعبے میں باہمی تعاون کے لئے ایک مؤثر فریم ورک تشکیل دینا ہے۔
یہ مفاہمت نامہ جمہوریہ ہندوستان اور ریپبلک آف آسٹریا کے درمیان تعلقات کو مزید مستحکم کرے گا ۔ طویل عرصے سے جاری باہمی تعلقات کو فروغ دے گا اور دونوں ملکوں کے درمیان تجارت میں اضافہ کرنے کے علاوہ علاقائی یکجہتی کو بڑھائے گا۔
فائدے:
ہند –آسٹریا کے درمیان سڑک ٹرانسپورٹ کے سیکٹر میں باہمی تعاون سے دونوں کو فائدہ ہوگا۔ یہ فائدہ سڑک کے تحفظ کے ساتھ ساتھ اس سیکٹر کے لئے پُرکشش مالی امکانات بڑھائے گا۔اس طرح دونوں ملکوں کے درمیان پہلے سے اچھے تعلقات کو مزید فروغ حاصل ہوگا۔ ان اچھے تعلقات میں اضافہ ٹرانسپورٹ سیکٹر میں مجوزہ مفاہمت نامے کے ذریعے ممکن ہوسکے گا۔
پس منظر:
ہندوستان کے آسٹریا کے ساتھ اچھے سفارتی تعلقات رہے ہیں اور 1949ء میں دونوں ملکوں کے درمیان باہمی تعلقات کے قیام کے بعد سے یہ تعلقات قائم ہوئے ہیں۔ دونوں ملک دوستانہ معاشی اور سفارتی تعلقات کی ایک تاریخ شیئر کرتے ہیں۔ آسٹریا کے پاس سڑکوں اور شاہراہوں کے لئے جدید ٹیکنالوجیاں ہیں، جن میں الیکٹرونک ٹول نظام، انٹیلی جینٹ ٹرانسپورٹیشن نظام، ٹریفک کے بندوبست کا نظام، سرنگ کی نگرانی کا نظام، جیو میپنگ اور زمین کے کھسکنے سے تحفظ کے اقدامات شامل ہیں۔
م ن۔ح ا۔ن ع
U: 1429
(Visitor Counter : 63
وزارتِ تعلیم
وزیر مملکت برائے تعلیم کل ای 9 ممالک کے وزرائے تعلیم کے ساتھ مشاورتی اجلاس میں شرکت کریں گے
نئی دہلی، 5 اپریل: وزیر مملکت برائے تعلیم جناب سنجے دھوترے 6 اپریل 2021 کو ای 9 ممالک کے وزرائے تعلیم کے ساتھ مشاورتی میٹنگ میں شریک ہوں گے۔ اس اجلاس کا عنوان ہے: ایس ڈی جی 4 کے نشانوں کے حصول کے لیے ڈیجیٹل آموزش کو بڑھانا۔ مشاورتی اجلاس پسماندہ بچوں اورنوجوانوں خصوصاً لڑکیوں کو نشانہ بناتے ہوئے ڈیجیٹل آموزش اور مہارتوں کے لیے اقدامات طے کرنے کے تین مرحلوں کے عمل کا پہلا مرحلہ ہے۔
اس پہل کا مقصد بحالی کو تیز کرنا، 2020 میں منعقدہ عالمی تعلیمی اجلاس کی تین ترجیحات کے لیے تیز رفتاری اور پائیدار ترقیاتی اہداف کو فروغ دینا ہے، جو اس طرح ہیں:  اساتذہ کا تعاون،  مہارتوں میں سرمایہ کاری اور  ڈیجیٹل خلیج کو کم کرنا۔
اجلاس میں ڈیجیٹل آموزش اور مہارتوں میں چیلنجوں سے متعلق پیش رفت اور ماحصل کو اجاگر کیا جائے گا۔
تفصیلات کے لیے یہاں کلک کریں:
اقلیتی امور کی وزارتت
اقلیتی امور کے مرکزی وزیر جناب مختار عباس نقوی نے کہا ہے کہ ہندوستان کی ثقافت ،روایات اور آئین کثرت میں وحدت کی ڈوری کو کسی بھی حالت میں کمزور ہونے کی اجازت نہیں دیتا
گزشتہ سات برسوں میں حکومت نے آئینی اقدار کی پاسداری کے ساتھ تمام لوگوں کو بااختیار بنانے کے لئےکام کیا ہے اور اقلیتوں سمیت تمام طبقوں کی ’’وقار کے ساتھ ترقی‘‘ کو یقینی بنایا ہے:نقوی
نئی دہلی 03 اکتوبر 2021: اقلیتوں کے امور کے مرکزی وزیر جناب مختار عباس نقوی نے کہا ہے کہ ہندوستان کی ثقافت ، روایات اور آئین کی کثرت میں وحدت کی ڈوری کو کسی بھی حالت میں کمزور ہونے کی اجازت نہیں دیتا۔ آج نئی دہلی میں بھارتیہ بودھ سنگھ کے زیر اہتمام سماجی ہم آہنگی اور خواتین کے تفویض اختیارات اور پنڈت دین دیال سمرتی سمان پروگرام سے خطاب کرتے ہوئے جناب نقوی نے کہا کہ شمولیت والی ترقی کی راہ میں بہت سی رکاوٹیں آتی ہیں لیکن ہماری کثرت میں وحدت کی طاقت نے ملک کو ترقی کی راہ پر آگے بڑھایا ہے۔
جناب نقوی نے کہا کہ ملک اپنی آزادی کے 75 برس مکمل ہونے کا جشن منارہا ہے۔ جب ہم اپنی آزادی کا جشن منائیں تو ہمیں تقسیم کی ہولناکی کو بھی یاد رکھنا چاہئے۔ ہمیں یاد رکھنا چاہئے کہ تقسیم کی ہولناکی کا ذمہ دار کون تھا، ہمیں یاد رکھنا چاہئے کہ وہ کون لوگ تھے جنھوں نے اپنے ذاتی مفادات کے لئے ہندوستان کے مفادات کو قربان کردیا۔
وزیر موصوف نے کہا کہ مہاتما بدھ کا روحانی انسانیت نوازی اور کرمارخی زندگی کا بامقصد پیغام آج بھی پوری انسانیت کے لئے اہمیت رکھتا ہے۔ روحانی خود اعتمادی کا ان کا پیغام تمام تضادات کو مٹا کر اندرونی سکون اور خودکفالت کی راہ دکھاتا ہے۔
انھوں نے کہا کہ مہاتما بدھ کی خود اعتمادی سے بھر پور شمولیت والے معاشرے کی تعلیمات کو رونا کے دنوں میں سب سے زیادہ بامعنیٰ اور تمام انسانیت کے لئے عزم ثابت ہوئی ہیں۔ بھگوان بدھ کی تعلیمات زیادہ تر سماجی اور ثقافتی پیچیدگیوں کے حل سے متعلق ہیں۔ ان کی سیکڑوں برس پرانی تعلیمات اور ان کے اصول آج بھی قابل عمل ہیں۔
جناب نقوی نے کہا کہ متعدد زبانوں ، مذاہب اور طرز زندگی کے باوجود ہندوستان اپنی ثاقت ، روایات اور مضبوط آئینی اقدار کی وجہ سے ہی متحد ہے۔
جناب نقوی نے کہا کہ گزشتہ سات برسوں کے دوران حکومت نے آئینی اقدار کی پاسداری کے ساتھ تمام لوگوں کی شمولیت کے ساتھ تفویض اختیارات کے لئے کام کیا ہے۔
جناب نقوی نے کہا کہ بھارتیہ بدھ سنگھ جیسی تنظیمیں سماجی اور ثقافتی ہم آہنگی اور قومی اتحاد کو فروغ دینے میں کلیدی رول ادا کررہی ہیں۔
پارلیمانی امور اور ثقافت کے وزیر مملکت جناب ارجن رام میگھوال، اقلیتی امور کے وزیر مملکت جناب جون برلا، بھارتیہ بدھ سنگھ کے قومی صدر بھنتے سنگھ پریا راہل، متعدد مذہبی رہنما اور تعلیم، سماجی ، ثقافتی، صحت اور دیگر شعبوں سے تعلق رکھنے والے ممتاز افراد اس موقع پر موجود تھے۔
اسٹیل کی وزارت
این ایم ڈی سی کے صدرنے کمپنی کی 63ویں سالانہ عام میٹنگ میں کہا ، ‘‘ہمارے پاس بدلتے حالات سے مقابلہ کرنے کی صلاحیت موجود ہے ’’
حکومت ہندکی فولاد کی وزارت کے ماتحت قومی معدنیات کی ترقی کا کارپوریشن لمیٹڈ  نے کل اپنی 63ویں سالانہ عام میٹنگ  منعقد کی ۔جس کے دوران کمپنی نے سب سے مشکل حالات کے دوران اپنی اعلیٰ کارکردگی کو مشترک کیا۔
صدراورایم ڈی جناب سمت دیب نے ویڈیوکانفرنس کے ذریعہ کہاکہ عالمی وباء نے کچھ اہم رجحانات کو رفتاردی ہے ، جو اسٹیل کی مانگ کو بدل دیں گے ۔ لوہا اور اسٹیل کی وزارت کو ڈیجیٹل کاری اور خودکاری ، بنیادی ڈھانچے کی پہل ،شہری مراکز کوازسرنو منظم کرنے اور توانائی کی منتقلی کے توسط سے تیزی سے ترقی کے مواقع دکھائی دیں گے ۔ انھوں نے آگے کہاکہ این ایم ڈی سی میں ہمارے پاس خام لوہے اور فولاد کے شعبے میں بدلتے حالات کا مقابلہ کرنے کی صلاحیت اور ترقی کے راستے پر آگے رہنے کے لئے ضروری آپریشنل کی صلاحیت ہے ۔
جناب دیب نے مالی سال 2021کے دوران قومی معدنیات کی ترقی کی کارپوریشن لمیٹڈ کی ٹیم کے ذریعہ بنائے گئے متعد د ریکارڈ بھی مشترک کئے ۔ جس میں کمپنی کے قیام کے بعد سے اب تک کی 15370کروڑروپے سے زیادہ کا ریکارڈ کاروباربھی شامل ہے۔
ہندوستان کے سب سے بڑے خام لوہے کی معدنیات کے طورپر این ایم ڈی سی گھریلومانگ میں آرہے غیرمتوقع اچھال کو پوراکرنے کے لئے تیارتھا اوراسے فوری اصلاحات کے لئے سرکارکے سرگرم اقدامات کے ذریعہ آگے کے لئے مدد بھی مل رہی تھی ۔ جناب دیب نے بتایاکہ این ایم ڈی سی کی ٹیم نے عالمی وباء کی دوسری لہرسے متاثرہونے کے بعد بھی ریکارڈ پیداوار اور فروخت حاصل کی ہے ۔ این ایم ڈی سی نے مالی سال کے دوران این ایم ڈی سی کی سب سے زیادہ پیداوار 34.15میٹرک ٹن اور فروخت 33.25میٹرک ٹن تھا۔
جناب دیب نے کمپنی کی ڈیجیٹل تبدیلی پربھی زوردیا۔این ایم ڈی سی کے ڈیجیٹل تبدیلی میں ایک فلیٹ منیجمنٹ سسٹم ، خود کارسیمپلنگ دھند لے موسم میں حادثات سے بچنے کے لئے روشنی بڑھانے کا سسٹم اور تین ڈی وولیومیٹرک لیزراسکینر ، پیداوارحفاظت اور انضمام میں اضافہ شامل ہوگا۔
وزارت آیوش
وزارت صحت اور وزارت آیوش ملک کے صحت دیکھ ریکھ کے نظام میں آیوش کو شامل کرنے کے مقصد سے مل کر کام کریں گی
اس نشانے کو پورا کرنے کیلئے ایک واضح میکنیزم کام میں لایا جارہا ہے
اس عمل میں ریاستوں کی صحت کی وزارتیں بھی شامل ہوں گی
وزارت آیوش اور صحت اورخاندانی بہود کی وزارت کے بااختیار وزراء سکریٹریوں اور اعلیٰ افسروں کی ایک میٹنگ کا انعقاد آج نرمان بھون میں کیا گیا،جس کا مقصد عوامی صحت کے ساتھ آیوش کے نظام کو مربوط کرنے کے عمل کو مستحکم کرنا تھا۔کابینہ کے وزراء جناب منسکھ ایل منڈاویااورجناب سربانند سونووال کی قیادت میں دونوں وزارتوں نے وزیر اعظم جناب نریندرمودی کی توقعات کے مطابق ملک کے صحت دیکھ ریکھ کے شعبے میں ایک جامع نظریہ کو مربوط کرنے اور قابل عمل بنانے کیلئے عہد بندی کا اظہار کیا ہے۔ملک میں جدید طریقہ علاج اور روایتی نظام صحت کو مربوط کرنے کا مقصد حاصل کرنے کیلئے ایک واضح میکنیزم شروع کیا گیا ہے۔
جناب منسکھ منڈاویا نے میٹنگ کی ابتدا میں کہا کہ تمام کاموں اور نظریات کی سطح پر دونوں وزارتوں کے درمیان شمولیت کی کارروائی کو آگے بڑھانے کیلئے ایک ماہانہ مشترکہ جائزہ میکنیزم نافذ کیا جارہا ہے۔اس پہل کی اہمیت پر روشنی ڈالتے ہوئے جناب سونووال نے کہا کہ دونوں وزارتیں کندھے سے کندھا ملا کر اس طرح کام کریں گی کہ صحت خدمات کے ضرورت مند ملک کے عوام کو سب سے زیادہ فائدہ ہو،جیسا کہ وزیر اعظم کا ویژن ہے۔ انہوں نےکہا کہ ‘اس سلسلے میں تمام ریاستوں کی صحت کی وزارتوں کو ساتھ لیا جائے گا۔’
ان وزارتوں کے درمیان تال میل کے بارے میں پہلے حاصل کامیابی اور جن معاملات پر مزید کارروائی کی ضرورت ہے ان کے بارے میں ایک مفصل پرزینٹیشن آیوش کے اسپیشل سکریٹری جناب پی کے پاٹھک نے پیش کی۔اس پر وزیر مملکت برائے صحت ڈاکٹر بھارتی پروین پوار اور آیوش کے وزیر مملکت ڈاکٹر منجا پارا مہیندر بھائی نے تبصرہ کیا اور خصوصی تجاویز پیش کی۔ دونوں وزارتوں کے سکریٹریوں نے بھی مربوط کرنے کے عمل کو آگے بڑھانے کیلئے کئے گئے مختلف اقدامات کے بارے میں بتایا ،جو معاملات زیر بحث آئے ان میں بنیادی سائنس ، میڈیکل تعلیم اور عوامی صحت کے میکنیزم کی سطح پر مربوط کرنے کے چیلنج شامل ہیں۔
آنے والے دنوں میں آیوش کی وزارت اور صحت کی وزارت کے درمیان تال میل کو نئی سطح اور گہرائی تک لے جانے کا مقصد حاصل کرنے کیلئے عزم کا اظہار کیا گیا ۔میٹنگ کے آخر میں چاروں وزراء اور سینئر افسروں نے مل کر کام کرنے کے ایسے قابل عمل طریقہ وضع کرنے کا عزم ظاہر کیا جونتیجہ خیز بھی ہوں اور عوام کیلئے قابل قبول بھی۔